

**ŠAKIŲ RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL DETALIOJO PLANO KOREGAVIMO RENGIMO PRADŽIOS IR PLANAVIMO TIKSLŲ**

2024 m. gruodžio 31 d. Nr. TAP-196

Šakiai

Vadovaudamasis Lietuvos Respublikos vietos savivaldos įstatymo 6 straipsnio 19 punktu, Lietuvos Respublikos teritorijų planavimo įstatymo 28 straipsnio 2 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9 ir 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d., įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo”, 312 ir 316 punktais, Šakių miesto su priemiesčiais bendrojo plano su GIS sistema koregavimo sprendiniais, patvirtintais Šakių rajono savivaldybės tarybos 2024 m. rugsėjo 20 d., sprendimu Nr. T-316 „Dėl Šakių miesto su priemiesčiais bendrojo plano su GIS sistema koregavimo patvirtinimo“, bei atsižvelgdamas į Šakių rajono savivaldybės mero 2024 m. spalio 9 d. potvarkį Nr. MT-513 „Dėl įgaliojimo suteikimo administracijos direktoriui“:

 1. L e i d ž i u koreguoti Šakių rajono savivaldybės tarybos 2011 m. gruodžio 20 d. sprendimu Nr. T-284 „Dėl žemės sklypo, esančio Šakiuose, V. Grybo g. 8, detaliojo plano tvirtinimo“ patvirtintą detalųjį planą.

 2. N u s t a t a u detaliojo plano keitimo tikslus:

 2.1 pakeisti žemės sklypo (kadastro Nr. 8486/0005:53 Šakių m. k. v.) ribas ir plotą, prijungiant prie jo naujus, už detaliuoju planu suplanuotos teritorijos ribų esančius žemės sklypus, (kadastro Nr. 8486/0005:28, Nr. 8486/0005:27, Nr. 8486/0005:10, Nr. 8486/0005:17 Šakių m. k. v.) suformuojant vieną žemės sklypą (grafinis priedas);
 2.2. pakeisti kitus žemės sklypui (kadastro Nr. 8486/0005:53 Šakių m. k. v.) detaliuoju planu nustatytus sprendinius ir nustatyti suformuotam žemės sklypui komercinės paskirties objektų teritorijų naudojimo būdą, kitus privalomus bei papildomus teritorijos naudojimo reglamentus vadovaujantis Šakių miesto su priemiesčiais su GIS sistema bendrojo plano sprendiniais.

3. N u r o d a u savivaldybės administracijos Architektūros ir urbanistikos skyriui užtikrinti šio įsakymo viešinimą Teritorijų planavimo įstatymo 31 straipsnio 4 dalyje nustatyta tvarka ir parengti Teritorijų planavimo proceso inicijavimo sutarties projektą.

Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.

Administracijos direktorius Vytautas Ižganaitis

Parengė

Architektūros ir urbanistikos skyriaus

vyriausioji specialistė

Laima Savukaitienė

2024-12-19